Drengen kom kørende på Adelgade i Hobro. Her passerer han 4 unge mennesker på en bænk. 3 mænd og en kvinde. De kaster en ølflaske efter ham. Flasken rammer knallerten og den 17-årige kører videre. På Store Torv i Hobro hæver drengen 200 kroner. Pludselig står en af de 3 mænd fra bænken bag ham og kræver penge. - Han afleverer pengene og samtidig får den første hjælp af de to andre mænd fra bænken. Han får et knytslag, får sin hjelm revet af og bliver sparket, fortæller politikommissær, Frederik Møller fra Nordjyllands Politi i Hobro. Drengen er så chokoret, at han kun har givet et sparsomt signalement. - De er alle tre 18 - 22 år og 180 cm høje. Lederen er mørk og taler gebrokkent dansk-engelsk. De to øvrige mænd sandsynligvis danskere, siger Frederik Møller. - Det er særdeles alvorligt, at man passer en mand op på vejen, overfalder ham og frarøver manden sine penge, siger Frederik Møller. Politiet vil gerne høre fra vidner, der har set noget på Adelgade omkring Store Torv i Hobro ved halv-syv tiden fredag morgen. Nordjyllands Politi i Hobro kan træffes på tlf. 96 57 14 48.
En 17-årig dreng fra Hobro blev fredag morgen ved 6.30-tiden udsat for det, politiet kalder et røverilignende forhold på sin vej til skolebussen.